

O pleno municipal na sesión do día 30/06/2021 aprobou a convocatoria e as bases da convocatoria de subvencións municipais  para entidades deportivas 2021, procedendo a súa publicación na Base de Datos Nacional de Subvencións e outorgando o prazo de vinte días hábiles a contar dende o día seguinte á inserción do anuncio no Boletín Oficial da Provincia, para a presentación de solicitudes


BASES DA CONVOCATORIA PÚBLICA DE SUBVENCIÓNS MUNICIPAIS PARA ENTIDADES   DEPORTIVAS PARA O ANO 2021.-


1. Finalidade e principios xerais.
		
Coa finalidade de apoiar as entidades e asociacións sen fin de lucro que prestan servizos ou realizan actividades que complementen ou suplan os atribuídos á competencia municipal, ou que contribúan ao fomento dos intereses xerais ou sectoriais dos veciños/as do municipio, no ámbito da cultura, deporte e festexos patronais, convócanse para o exercicio 2021  as seguintes subvencións, consoante co disposto na  Lei 7/1985, de 2 de abril, reguladora das bases de réxime local, no Real Decreto 2/2004, de 5 de maio, que aproba o Texto refundido da Lei das facendas locais,  na Lei 38/2003 xeral de subvencións e o seu regulamento, na Lei 5/1997 de administración local de Galicia e na Lei 9/2007 de subvencións de Galicia  e o seu regulamento.

Os principios aos que se suxeita o procedemento de outorgamento de subvencións son os seguintes: publicidade, concorrencia, transparencia, obxectividade, igualdade, non discriminación, eficacia, eficiencia, voluntariedade e non vinculación para futuras subvencións.

A presente convocatoria marca obxectivos de carácter xeral como a mellora da xestión e organización de actividades deportivas  mediante a concesión de subvencións.
As subvencións ás entidades deportivas irán destinadas a financiar gasto corrente en actividades deportivas. 

Priorízase  e regúlase a concesión de subvencións ás entidades sen ánimo  de lucro rexistradas no concello de Aranga, para o desenvolvemento de actividades deportivas  federadas e  fomento de deportes de base e deporte inclusivo, servizos, que lles sexan propios, segundo os seus estatutos, e teñan intereses xerais, durante o ano 2021.

2. Obxecto e aplicación presupostaria.

As presentes bases teñen por obxecto regular a concesión de axudas a entidades deportivas  rexistradas no concello de Aranga para a promoción e formento do Deporte.
Poderán ser obxecto de subvención  actividades deportivas,  tales como: Actividades de promoción do deporte en clubs deportivos, e en xeral as que perseguen interese 





sociodeportivo ou son de utilidade pública, tales como campionatos, intercambios, obradoiros deportivos,  etc., así como  deporte-competición federado.


As subvencións ou transferencias correntes a familias e institucións sen fin de lucro imputaranse á partida 334.48900 dotada cun crédito de 10.000,00 € 

Non obstante, e unha vez finalizado o prazo de presentación de solicitudes, o Pleno Municipal, á vista das que tiveron entrada no Rexistro Xeral, poderá modificar estas contías despois do expediente de modificación de créditos.

3. Solicitantes.

1. Poderán optar a estas subvencións, sempre que cumpran os requisitos que se indican, as  entidades ou asociacións, legalmente  constituídas, que estean inscritas no  rexistro municipal de asociacións.

Requisitos:	
		- Carecer de fins de lucro.
		- Desenvolvemento da súa actividade dentro do termo municipal de Aranga, ou con beneficio evidente para a veciñanza.

		- Non ter pendente de xustificar ningunha subvención ou axuda concedida polo Concello, quitando que a Comisión de Subvencións aprecie razóns que xustifiquen eludir ese requisito.
		- Estar ao día nas obrigas tributarias, coa seguridade social e co Concello.
		- Non estar incurso nas circunstancias previstas no artigo 13 da Lei 38/2003 xeral de subvencións nin en supostos de incapacidade ou incompatibilidade para percepción de axudas ou subvencións públicas.

2. Tamén poderán solicitalas os deportistas individuais do Concello, que estean en posesión da licenza deportiva  expedida pola correspondente federación deportiva, que  teñan máis de 18 anos e leven empadroados no concello cunha antigüidade mínima de  dous anos,  sempre que non presentasen solicitude como  asociación.


4. Condicións  das solicitudes.

1. As subvencións solicitadas por cada asociacións, familia ou  particular que cumpran os requisitos sinalados na base 3, poderán referirse, exclusivamente, a un obxecto dentro de





cada apartado. É dicir, só poderán solicitar, como máximo, unha subvención para actividades.
2. Establécese a contía máxima de cada solicitude en 6.000,00 €.

3. Considéranse gastos subvencionables  os realizados entre os meses de xaneiro e decembro de 2021, relacionados cos seguintes conceptos:
- Os gastos de desprazamentos  que deriven de competicións oficiais.
- Os gastos de adquisición de roupa deportiva necesaria, na que deberá figurar o logotipo do concello.
-Os gastos federativos.
-Os gastos de alugamento de instalacións deportivas.
-Os gastos de adquisición de material deportivo.
-Gastos relacionados coa competición e práctica deportiva: licenzas, arbitraxes, seguros, inscricións...
Exclúense os gastos de inversión e aqueles  que non estean vinculados ao obxecto da subvención solicitada e outorgada.

5. Documentación.	

As solicitudes formularanse  nos modelos  normalizados que se  xuntan as presentes bases, e achegarase a seguinte documentación:

		a) Memoria explicativa, subscrita polo representante da entidade, da actividade que se quere realizar, indicando os obxectivos, os beneficiarios e os fins a que se destinarán aos fondos (Anexo I).

		b) Presuposto detallado dos gastos e ingresos da actividade (Anexo II).

		c) Importe da subvención que se solicita, que en ningún caso poderá ser de tal cantidade que, illadamente ou en concorrencia con outras subvencións ou axudas doutras administracións ou outros entes públicos ou privados, supere o custo total da actividade que se vai realizar (Anexo I).

O  importe da subvención consistirá nunha porcentaxe do solicitado, tendo en conta que se considerará importe solicitado o que se deduza da solicitude (Anexo I), que será a cantidade que resulte de descontar do orzamento de gastos o importe dos ingresos procedenetes doutras aportacións, incluídas as aportacións dos socios/as.

A porcentaxe de financiación fixarase pola Comisión avaliadora, tendo en conta o crédito dispoñible e as solicitudes presentadas.




		d) Código IBAN   da conta bancaria do solicitante.

		e) Certificación expedida pola Federación respectiva que especifique o número de licenzas en activo nº de equipos e categorías nas que participan os equipos.

		f) Calendario de competicións dos equipos.

		h) No caso de que a información que consta no rexistro municipal de asociacións non estea actualizada, incorporarase a súa comunicación.
		

		i) Certificación do acordo de solicitude adoptado polo órgano competente así como do nomeamento do representante para as súas relacións co Concello, no caso de entidades formalizadas (Anexo II).

		j) Declaración do representante de non estar incurso en causas de incompatibilidade ou incapacidade e de aceptación das bases da convocatoria (Anexo III).

		k) Declaración do representante de que o solicitante está ao corrente das súas obrigas tributarias e de seguridade social e autorización para obter directamente certificacións ou informes sobre os ditos aspectos dos organismos competentes (Anexo III).

		l) Deberá comunicarlle ao concello a data para a  realización da actividade, con carácter previo, a efectos de facilitar as actuacións de comprobación.
		
No caso de que as solicitudes non reunisen os requisitos mínimos esixidos farase un requirimento para a emenda, no prazo de dez días hábiles. O incumprimento da emenda producirá a caducidade da solicitude.
		
6. Lugar e prazo de presentación de solicitudes.

As solicitudes presentaranse no rexistro xeral do Concello, preferiblemente de forma telemática, na forma establecida no artigo 16.4 da Lei 39/2015, de 1 de outubro, de  procedemento administrativo común  das administracións públicas.

O prazo de presentación de solicitudes será de vinte  días hábiles,  que se contarán a partir do día seguinte á publicación da presente convocatoria no Boletín Oficial da Provincia.








7. Resolución das subvencións.

A concesión de subvencións realizarase mediante o réxime de concorrencia competitiva, por Resolución da Xunta de Goberno Local, despois da proposta motivada da Comisión avaliadora, logo da petición dos informes que considere oportunos.
A Comisión municipal de subvencións ten a facultade de interpretar as presentes bases.

A Comisión de subvencións estará composta por:
		- Presidente: o alcalde.
		- Vogais: un representante de cada grupo municipal, que serán nomeados polo alcalde a proposta de cada grupo.
		- Secretaria: a da corporación ou funcionario en quen delegue.

A selección das peticións e a contía das subvencións determinaranse tendo en conta os seguintes criterios:
1. Interese municipal da actividade: valorarase o interese para o sistema deportivo e social e o  fomento do deporte: poderanse outorgar ata 10 puntos.
2. Representatividade social e territorial no municipio: poderanse outorgar ata 5 puntos.
3. O carácter periódico ou permanente da actividade subvencionada: poderá valorarse ata 5 puntos.
4. Coordinación e complementariedade cos programas desenvolvidos polo Concello:  poderanse outorgar ata  5 puntos.	

A Xunta de Goberno Local analizará a proposta da Comisión e resolverá, logo do informe de fiscalización de Secretaría-Intervención, realizando o oportuno reparto da cantidade dispoñible.

A resolución da concesión seralles notificada expresamente a todos os solicitantes, no prazo de dous meses, que se contarán a partir da data da resolución, e será exposta no taboleiro de anuncios da casa consistorial e na páxina web do Concello. Contra a desestimación expresa ou presunta poderán formularse os recursos que procedan.

O coeficiente de financiación que se establece para a concesión das subvencións será do un por cento. Este coeficiente poderá modificarse a proposta da Comisión municipal de subvencións.

8. Obrigas dos beneficiarios.

Os beneficiarios deberán aceptar a subvención, aínda que se entenderá aceptada se transcorre un mes dende a recepción da notificación da concesión e non se manifesta nada en contra.




 Ademais asumen as seguintes obrigas:

1. Realizar as actividades propostas  dentro do ano 2021, acreditanto o cumprimento da finalidade da subvención.
Por motivos xustificados poderán solicitarse o cambio do obxecto da subvención, tanto en canto ao ámbito como ao tipo de subvención e o importe máximo será o mesmo da Resolución que se ditou, salvo que proceda a redución da contía por obter valoración menor.
2. Someterse ás actuacións de comprobación do Concello así como facilitar a información que o Consello de contas lle requira.
3. Comunicarlle ao Concello a concesión doutras subvencións concorrentes por parte doutras administracións ou entidades para a mesma finalidade.
4. Conservar a contabilidade precisa e os documentos xustificativos da aplicación dos fondos durante o prazo de catro anos.
5. Proceder ao reintegro do percibido en caso de incumprimento ou xustificación insuficiente.
6. As entidades beneficiarias quedan obrigadas a facer constar a colaboración e patrocinio do concello de Aranga en toda a información impresa, informática ou audiovisual que se faga das actividades subvencionadas polo  Concello de Aranga. A non xustificación desta obriga por parte do beneficiario poderá determinar a perda da subvención.
7. Asumir todas as responsabilidades civís e legais da actividade que realizan.
8. Comunicarlle ao concello a data de realización das actividades obxecto de subvención.

9. Xustificación.

O prazo para xustificar a subvención será dentro do ano natural, debendo presentar a documentación xustificativa da subvención antes do día 15 de decembro de 2021,  sen posibilidade de prórroga.

De  non se presentar a xustificación dentro do prazo indicado iniciarase expediente de anulación do compromiso de gasto, mediante Resolución da Alcaldía.

Se a documentación presentada fose insuficiente ou incorrecta outorgarase un prazo de dez días para a súa emenda.

O importe da subvención concedida en ningún caso poderá ser de tal contía que, en concorrencia con outras subvencións ou axudas doutras administracións ou entidades, supere o custo da actividade ou do investimento que desenvolva o beneficiario.

Para a xustificación da subvención o beneficiario deberá presentar, no Rexistro Xeral do Concello, a seguinte documentación:





		- Certificación do secretario da entidade, co visto e prace do presidente, que acredite o cumprimento da actividade, e por tanto, de ter cumprida a finalidade da subvención (Anexo IV).

		- Certificación do secretario co visto e prace do presidente, das subvencións obtidas doutros organismos ou entidades para o mesmo concepto(Anexo IV).

		- Relación clasificada dos gastos realizados asinada polo secretario da entidade, co visto e prace do Presidente, no que se identifiquen acredores, conceptos de gastos,  número de factura, importe, data de emisión  e  data de pagamento (Anexo IV). 

		-  As subvencións xustificaranse mediante facturas orixinais ou copias compulsadas, que se correspondan co período subvencionado e datos que faciliten a comprobación de que o documento se axusta ao obxecto da subvención.

		- Xustificante do cumprimento da obriga de publicitar o cofinanciamento do Concello: mediante copia dos impresos e carteis xerados pola entidade onde se faga constar a participación do concello de Aranga no seu financiamento.

		- Memoria xustificativa das actividades realizadas  obxecto da subvención.
		
10. Pagamento.

Á vista da documentación xustificativa a Comisión Municipal de subvencións valorará o cumprimento da finalidade básica obxecto da  subvención. Logo das comprobacións oportunas procederá a propoñerlle á Alcaldía o seu aboamento,  mediante transferencia bancaria na conta sinalada polo beneficiario. Se se xustifica o gasto polo 100% do orzamento subvencionado aboarase a totalidade da subvención e, no caso de que se xustifique un gasto inferior ao orzamento subvencionado, aboarase a parte proporcional da subvención.

11. Anticipos.

Será posible anticipar ata un 50% da cantidade concedida nos casos nos que, despois da solicitude razoada da entidade, así acorde a Xunta de Goberno Local, sempre que estea iniciada a actividade ou a inversión. O 50% restante aboarase no momento da xustificación.

12. Reintegros.

Procederase ao reintegro total ou parcial da subvención ou do anticipo outorgado cando se constate, logo de oír o beneficiario, calquera das seguintes situacións:
	



		- Incumprimento da finalidade obxecto da subvención.

		- Falta de xustificación ou realizar a xustificación de forma insuficiente ou deficiente.
		- Obtención da subvención falseando ou ocultando as condicións necesarias para iso.
		- Non xustificar a publicidade do cofinanciamento polo Concello.

13. Réxime xurídico aplicable.

Estas bases e as subvencións que se outorguen ao seu amparo rexeranse polas mesmas e no non previsto por elas:
		- Pola Lei 38/2003, de 17 de novembro, xeral de subvencións e o Real decreto 887/2006, de 21 de xullo, do regulamento xeral de subvencións.
		- Pola Lei 9/2007, de 13 de xuño, de subvencións de Galicia e o Decreto 11/2009.
		- Pola Lei reguladora das bases de réxime local 7/1985, de 2 de abril,  e a Lei 5/ 1997, de 22 de xullo, da adminstración local de Galicia.
		- Real decreto lexislativo 2/2004, de 5 de marzo, que aproba o Texto refundido da Lei das facendas locais.
		- Restantes disposicións complementarias aplicables.
		- Polas bases do Orzamento municipal do exercicio 2021 do Concello de Aranga.


14.- Disposición final

Contra o acto administrativo polo que ser resolva o procedemento de concesión de subvencións, que pon fin a vía administrativa, poderá interpoñerse recurso potestativo de reposición ante o mesmo órgano que ditou o acto e no prazo dun mes dende o seguinte á notificación, de conformidade co artigo 112 da Lei 39/2015, do 1 de outubro, do procedemento administrativo común das administracións públicas.

15.-Protección de datos de carácter persoal.

O solicitante que se adhira a esta convocatoria consinte  en que os datos deste expediente queden incorporados aos ficheiros informáticos do concello de Aranga. Infórmase, de conformidade co artigo 5 da Lei orgánica de protección de datos de carácter persoal, que os  datos recollidos serán incorporados e tratados en ficheiros cuxa finalidade  é conter datos das persoas e asociacións que participan na convocatoria, inscritos na Axencia Española de Protección de Datos e poderán ser incluídos na páxina web do concello.

Aranga,  14 de xuño de 2021

O alcalde:

Asdo.: Alberto Platas Álvarez














































	ANEXO I.-

MODELO DE SOLICITUDE DE SUBVENCIÓN PARA ENTIDADES DEPORTIVAS NO ANO 2021

CANLE DE NOTIFICACIÓN:	

 	NOTIFICACIÓN TELEMÁTICA              NOTIFICACIÓN POSTAL

DATOS DA ENTIDADE:
Nome  ________________________________________________________________, CIF________________, 
Enderezo____________________________________________________Localidade_____________________, Teléfono ___________________ , Número de Rexistro Municipal de Asociacións _____ correo electrónico _______________________________________.-
DATOS DO REPRESENTANTE:
Nome e apelidos____________________________________________________________________________
NIF___________________, como ________________ da Entidade.


OBXECTO  DASUBVENCIÓN:_______________________________________________________
________________________________________________________________________________
________________________________________________________________________________
________________________________________________________________________________
________________________________________________________________________________	
(Deberase describir, de xeito suficiente e detallado, a actividade  para a que se solicita a subvención, así como da fin ou  do obxecto que se espera acadar con ela).
	
	IMPORTE DA AXUDA SOLICITADA : ____________________________.

	NÚMERO ESTIMADO DE PERSOAS QUE SE BENEFICIAN COA AXUDA:____.

(Este número deberá ser razoado podendo basearse no número de socios/as, no  número de participantes na actividade en anteriores edicións, etc).

	CONTA BANCARIA DA ENTIDADE (IBAN):

	
	
	
	
	
	
	
	
	
	
	
	
	
	
	
	
	
	
	
	


	
	ORZAMENTO ESTIMATIVO DE GASTOS E INGRESOS:

GASTOS PREVISTOS
	
	CONCEPTO
	IMPORTE

	
	

	
	

	
	



INGRESOS PREVISTOS

	CONCEPTO
	IMPORTE

	Cotas socios
	

	Outras subvencións solicitadas ou percibidas (detalladas)
	

	
	



	
DECLARACIÓN RESPONSABLE:

   Non se solicitaron nin obtiveron subvencións para a mesma finalidade ao longo do presente ano.


  Solicitáronse as seguintes subvencións para a mesma finalidade no presente ano:

	
	Organismo
	Importe solicitado
	Importe outorgado

	
	
	

	
	
	



  Que coñece e acepta as bases da convocatoria, reunindo os requisitos esixidos na mesma.

	
	Aranga,            de                     de 2021

	


Asdo.: O representante da Entidade

















Dacordo co establecido pola normativa vixente en materia de protección de datos, informámolo de que o Responsable de Tratamento dos seus datos personais é o Concello de Aranga, con dirección; Plaza Mestre Mosquera nº1, Ponte Aranga-Aranga (A Coruña)
1.-Finalidade do Tratamento: Os datos serán utilizados para prestarlle o servizo solicitado na presente instancia.
O feito de que non nos facilite parte da información solicitada poderá supoñer a imposibilidade de prestarlle o servizo solicitado.
Prazo de conservación. Os datos facilitados conservaranse durante o tempo necesario par apoder atender a súa solicitude, así como para dar cumprimento legal ás xestións administrativas  derivadas da prestación do servizo.
2.-Lexitimación: Este tratamento de datos personais está lexitimado polo consentimento que nos outorga a realizar a solicitude de prestación do servizo.
3.-Destinatinatarios de cesións: Concello de Aranga non cederá os datos de caracter persoal.
4.-Dereitos: Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos.
O Concello de Aranga dispón de formularios específicos para facilitarlle o exercicio dos sus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade.

	







ANEXO II.- DESIGNACIÓN DA PERSOA REPRESENTANTE DA ENTIDADE ANTE O CONCELLO DE ARANGA.-

		D./D.ª________________________________________, en calidade de secretario/a da entidade __________________________________________________________,
		CERTIFICO:
		Que a Xunta directiva da entidade, na sesión que se realizou o día ___________, adoptou o seguinte acordo:
		1º.- Acollerse á convocatoria de subvencións publicada polo Concello de Aranga para actividades  deportivas  correspondentes ao exercicio 2021.
		2º.- Designar a D./D.ª ________________________________________________  para que represente á entidade ante o Concello en todo o procedemento.

		E para que así conste, para os efectos oportunos, asino o presente documento de orde e co visto e prace do Sr. presidente en Aranga, a             de             de dous mil  vinte e un.

		O secretario/a:                             	V.e Pr. 
						O Presidente:             





           







































ANEXO III.- DECLARACIÓN RESPONSABLE DO REPRESENTANTE DA ENTIDADE.

D./D.ª____________________________________, co NIF _____________ e domicilio en __________________________________, na súa calidade de representante da entidade ______________________________, con coñecemento dos delictos nos que puidese incorrer por falsidade,

		DECLARO:

		- Que coñezo e acepto as bases da convocatoria e que non estou incurso en causa de incompatibilidade ou incapacidade ningunha para contratar e percibir subvencións da administración pública.
		- Que a entidade por min representada se somete ás actuacións de comprobación e á achega da documentación que o Concello de Aranga poida acordar para comprobar que as actuacións ás que adique a subvención, no caso de que nos fose concedida, se corresponden coa finalidade  para os que se solicita.
		- Que a entidade por min representada se compromete a difundir na publicidade das actividades subvencionadas o carácter público do financiamento, indicando expresamente a colaboración do Concello de Aranga, inserindo o seu logo oficial en todo o material que se utilice para  a dita difusión.
		- Que a entidade está ao corrente das súas obrigas tributarias e coa Seguridade Social.
		- Que autorizo ao Concello de Aranga a solicitar no nome da entidade por min representada as certificacións da Axencia Estatal da Administración Tributaria e da Tesourería da Seguridade Social, a fin de acreditar o cumprimento das correspondentes obrigas. (No caso de non autorizalo, a entidade deberá aportar estas certificacións oficiais con carácter previo ao pagoamento da axuda que se lle outorgue).

		Aranga,            de               de 2021

		Asdo.: O representante da entidade

	





























ANEXO IV. XUSTIFICACIÓN.

D./D.ª______________________________________________________________, na súa calidade de  secretario/a da entidade ___________________________,

CERTIFICA:

Que foron efectuadas as actividades financiados coa achega concedida polo Concello de Aranga para  actividades deportivas, ao abeiro da convocatoria correspondente ao exercicio 2021 resultando cumprida a finalidade da subvención.

Que a relación de gastos efectuados en que ten incurrido á asociación:

	CONCEPTO
	ACREDOR
	N.º FACTURA
	DATA EMISIÓN
	IMPORTE
	DATA DE PAGAMENTO

	
	
	
	
	
	

	
	
	
	
	
	

	
	
	
	
	
	

	
	
	
	
	
	


		
Que os ingresos que financian a actividade ou investimento son  (cotas socios/as, outras subvencións...):


	CONCEPTO
	DEBEDOR
	DATA INGRESO
	IMPORTE

	
	
	
	

	
	
	
	

	
	
	
	




Que as subvencións que se obtiveron doutras Administracións ou Organismos públicos ou privados,  para a mesma finalidade, e que figuran no cadro anterior, son as seguintes:________________________________________________________________________________________________________________________________________________________________________________________________________________.-

Que se adxuntan facturas orixinais dos gastos realizados así como o xustificante da publicidade da cofinanciación polo Concello e a memoria explicativa das actividades ou invesións.

Aranga,   de          de 2021

O secretario da entidade: 						V. e Pr. 
									O presidente:																					
Asdo.:                                                               			Asdo.:

ANEXO IV.-
Autorización publicación de datos.

Autorización para a publicación de datos de Entidades sen ánimo de lucro do Municipio de Aranga  na páx. web www.aranga. gal e/ou nos folletos de divulgación publicitarios e información da actualización dos cargos da Asociación________________.
A través do presente documento                              con DNI                en representación da entidade             con CIF       con Enderezo                                                                                      ARANGA 15317 Localidade ARANGA e Teléfono de contacto, Número      de Rexistro Municipal de Asociacións:

.INFORMO  DOS CARGOS DE DITA ENTIDADE E (RODEAR O QUE SE DECIDA)
--NON         --SI
Autorizo ao Concello de Aranga a publicar os seguintes datos que se especifican a continuación, mentres non se presente un informe por escrito do contrario, por tempo indefinido e responsabilizándome de enviar un informe actualizado no caso dalgunha modificación destes datos.

Nome: 
Enderezo: 
Nome do Presidente: 
Secretaria: 
Tesoureira: 
Vocais: 
Persoa de contacto/Teléfono/ Datos de contacto: 
Obxecto da Asociación:


Aranga,              de                   de   2021
Asdo.:

